91 
Snarere end Kong Hans's Stadsret, eller dog mere end 
denne, har Dommeren vistnok havt den mosaiske Lov for Øie, 
da denne sætter Livsstraf saavel for Kvinden som for hendes 
Medskyldige ”).  Betydningsfuldt er det i denne Henseende, at 
Kongen, som han selv siger i Dommen, har ladet sig Keiser- 
loven «udtyde og forkynde» af sin Prædicant! Det er 
overalt bekjendt nok, at efter den canoniske Rets Fald ved 
Reformationen traadte Moseloven som Guds Lov i flere 
Henseender i dens Sted. Da denne vel angiver Straffen, 
men ikke Straffemaaden, synes Dommeren at have bestemt 
denne efter «Keiserloven», Mandens efter Romerretten, Kvin- 
dens efter Analogier hentede fra Keiser Carls Straffelov. 
Men mærkeligt er det, at dette blandede Hensyn til Keiser- 
loven, Moseloven og maaskee Kong Hans's Stadsret dog ikke 
har været stærkere hos Kongen og Raadet, end at de endnu i 
samme Aar forandrede deres Mening i et væsentligt Punkt, idet 
den kjøbenhavnske Reces af 24de August 1537, Art. 8 kun for 
Brud af eget Ægteskab sætter den her idømte Livsstraf: Ægte- 
skabsbrud af den Ægtemand, der har sin Hustru levende, eller 
af den Kvinde, hvis Ægtemand lever, straffes paa den skyldige 
Mand med Halshugning, paa Kvinden med at sækkes og druknes, 
hvilket imidlertid i Odenserecessen af 1539 formildedes til at 
gjælde for tredie Gang begaaet Forbrydelse. Var altsaa den 
Aalborgske Sag kommen til Paadømmelse et halvt Aar sildigere, 
maatte i bestemt Modstrid med «Keiserloven», baade Justinians 
og Carl den Femtes, Anne Hansdatter have været dømt fra Li- 
vet, men ikke Blasius Ysfelder. Den danske Lovgivning var saa- 
ledes paa Veie til at fjerne sig fra Keiserloven i Retning af at 
indskrænke Livsstraffens Anvendelse. 
") 3 Mose-Bog, 20, 10; Ste Mose-Bog, 22, 22. 
